el el el el el el el el el el el el el el el el el el el el el el el el el el el el el el el el el el ru el el el el el el el el el el el el el el el el el el el el el el el el el el el el el el el el el el el el el sv el el el el el en el el el el el el el el el el el el el el el el el el el el el el el el el el el el el en el el el el el el el el el el el el el
Ο Γιάννης Δραγασάκης (Ανατολή Λασιθίου, 20 Ιανουαρίου 1947) είναι Έλληνας οικονομολόγος, πολιτικός και βουλευτής του ΣΥΡΙΖΑ.
23 Σεπτεμβρίου 2015 – 9 Ιουλίου 2019
27 Ιανουαρίου 2015 – 28 Αυγούστου 2015
Υπουργός Οικονομίας και Ανάπτυξης Ελλάδας
28 Φεβρουαρίου 2018 – 8 Ιουλίου 2019
29 Ιουνίου 2012 – 6 Φεβρουαρίου 2015
Αναπληρωτής Υπουργός Εθνικής Οικονομίας Ελλάδας
23 Νοεμβρίου 1989 – 13 Φεβρουαρίου 1990
Βουλευτής του Ελληνικού Κοινοβουλίου
18 Ιουνίου 1989 – 10 Σεπτεμβρίου 1993
20 Ιανουαρίου 1947, Ανατολή Λασιθίου, Κρήτη, Ελλάδα
Διετέλεσε αντιπρόεδρος στην κυβέρνηση του Αλέξη Τσίπρα (26 Ιανουαρίου 2015 -9 Ιουλίου 2019) και επίσης Υπουργός Οικονομίας και Ανάπτυξης (28 Φεβρουαρίου 2018 - 9 Ιουλίου 2019).
3 Παραπομπές και σημειώσεις
Γεννήθηκε στην Ανατολή Λασιθίου την 19η Ιανουαρίου 1947.
Έχει σπουδάσει πολιτικές και οικονομικές επιστήμες στην Ελλάδα και στο εξωτερικό. Στα μαθητικά του χρόνια ανέπτυξε δραστηριότητα ως μέλος της νεολαίας "Γρηγόρης Λαμπράκης".
Ως φοιτητής συμμετείχε στην αντιδικτατορική δράση ενώ υπήρξε και γραμματέας του Συλλόγου Φοιτητών Λονδίνου. Αργότερα, έγινε μέλος της Κεντρικής Επιτροπής του ΚΚΕ και ηγετικό στέλεχος του Συνασπισμού από την ίδρυσή του. Το 1991 διεκδίκησε τη γενική γραμματεία της ΚΕ μετά την παραίτηση του Γρηγόρη Φαράκου, εκπροσωπώντας την ανανεωτική πτέρυγα του κόμματος, αλλά στην ψηφοφορία έχασε από την Αλέκα Παπαρήγα καθώς συγκέντρωσε 53 ψήφους έναντι των 57 της Παπαρήγα.[1]
Στις εθνικές εκλογές του Ιουνίου του 1989 εξελέγη βουλευτής Χανίων με τον ενιαίο Συνασπισμό της Αριστεράς και της Προόδου.
Συμμετείχε ως Αναπληρωτής Υπουργός Εθνικής Οικονομίας στην Οικουμενική Κυβέρνηση του Ξενοφώντα Ζολώτα.[2] Το διάστημα 1994-1999 ήταν μέλος του Νομαρχιακού Συμβουλίου της Αθήνας.[3]
Εξελέγη βουλευτής Β΄ Αθηνών στις αναμετρήσεις του 1996, ως επιλαχών το 2000 (αντικατέστησε τη Μαρία Δαμανάκη μετά την παραίτησή της), το 2004, το 2007, στις δύο αναμετρήσεις του 2012 και του 2015.[4]
Μετά τη νίκη του ΣΥΡΙΖΑ στις εκλογές του 2015 ανέλαβε αντιπρόεδρος της κυβέρνησης υπό τον Αλέξη Τσίπρα. Στις εκλογές του Σεπτεμβρίου 2015 ήταν επικεφαλής του ψηφοδελτίου επικρατείας, και εξελέγη βουλευτής επικρατείας. Μετά τις εκλογές, ο Δραγασάκης ανέλαβε, για δεύτερη φορά, καθήκοντα αντιπροέδρου της κυβέρνησης υπό τον Αλέξη Τσίπρα. Στις 28 Φεβρουαρίου 2018 ανέλαβε και Υπουργός Οικονομίας και Ανάπτυξης,[5] θέση που διατήρησε έως τις 9 Ιουλίου 2019.
Είναι μέλος της Κεντρικής Επιτροπής του ΣΥΡΙΖΑ.[6]
Στις εκλογές του 2019 εξελέγη βουλευτής στην περιφέρεια Β2' Δυτικού Τομέα Αθηνών.[7]
↑ Κρουστάλλη, Δήμητρα (17 Δεκεμβρίου 2000). «Αλέκα Παπαρήγα, από την Οργάνωση Αθήνας στην Κεντρική Επιτροπή και στην ηγεσία του ΚΚΕ». Το Βήμα. Ανακτήθηκε στις 24 Μαρτίου 2015.
↑ «Κυβέρνησις ΞΕΝΟΦΩΝΤΑ ΖΟΛΩΤΑ». Αρχειοθετήθηκε από το πρωτότυπο στις 3 Αυγούστου 2019. Ανακτήθηκε στις 22 Αυγούστου 2018.
↑ «Ιωάννης Ανδρέα Δραγασάκης (βιογραφικά στοιχεία)». Βουλή των Ελλήνων. Ανακτήθηκε στις 24 Μαρτίου 2015.
↑ «Δραγασάκης Ανδρέα Ιωάννης». Βουλή των Ελλήνων.
↑ «Γενική Γραμματεία της Κυβέρνησης | ΤΣΙΠΡΑ Π. ΑΛΕΞΙΟΥ». www.ggk.gov.gr. Ανακτήθηκε στις 2 Μαρτίου 2018.
↑ «Βιογραφικό | Γιάννης Δραγασάκης». dragasakis.gr. Ανακτήθηκε στις 6 Μαΐου 2020.
↑ «Εκλογική Περιφέρεια Β2' Δυτικού Τομέα Αθηνών | Εθνικές εκλογές – Ιούλιος 2019». ekloges.ypes.gr. Αρχειοθετήθηκε από το πρωτότυπο στις 4 Σεπτεμβρίου 2019. Ανακτήθηκε στις 13 Σεπτεμβρίου 2019.
Αυτό το λήμμα για έναν Έλληνα πολιτικό χρειάζεται επέκταση. Βοηθήστε τη Βικιπαίδεια επεκτείνοντας το!